open-index/open-wikipedia-markdown huggingface dataset:
Tredje konsil i Konstantinopel

Det sjette økumeniske konsil: **Konstantinopel III**, 680–681 i Konstantinopel (nå Istanbul). Keiser Konstantin IV sammenkalte dette kirkemøtet i samråd med pave Agathos, som sendte sine representanter. Fremdeles var det Kristus-skikkelsen som stod i sentrum: det var nødvendig å presisere sider ved avgjørelsene fra konsilet i Kalkedon, særlig at Kristus – ved å ha både en guddommelig og en menneskelig natur – har to viljer; en guddommelig og en menneskelig vilje.

Konsilet åpnet sin første sesjon 7. november 680 i Konstantinopel, og den avsluttet, med sin sannsynligvis åttende, sesjon den 16. september 681. Møtet ble presedert av pave Agathos og av patriark Giorgios I av Konstantinopel. Omkring 300 personer kan ha vært nærværende; ved den første sesjon undertegnet 43 personer dokumentene og ved den siste 174 personer.

Ved konsilet ble pave Martin I og Maximos bekjenneren posthumt gjenopptatt i Kirken.

## Litteratur
* A.Th. Jørgensen: "trullanske Konciler" (i: ''Salmonsens Konversationsleksikon'', 2. udgave, bind XXIII, s. 817)
* 
*"Concilium Universale Constantinopolitanum Tertium", in Acta Conciliorum Oecumenicorum, ser. 2, II.1–2. ed. R. Riedinger (Berlin 1990 and 1992).
*Ostrogorsky, George. *History of the Byzantine State*. New Brunswick: Rutgers University Press. 
*Ekonomou, Andrew J. 2007. *Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752*. Lexington Books.
* 
* 
*
Andre konsil i Nikea

**Andre konsil i Nikea** blir regnet som det syvende økumeniske konsil for kristendommen, og andre gang det ble avholdt i Nikea. Kirkemøtet fant sted  i 787 og var innkalt til av keiserinne Irene. Møtet ble arrangert for å gjeninnføre bruk av og ærbødighet overfor ikoner (eller religiøse bilder), som hadde blitt undertrykt av keiserediktet inne i Det bysantinske riket under keiser Leo III (717–741). Sønnen Konstantin V (741–775), hadde senere holdt konsilet i Hieria for å gjøre billedforbudet offisielt.

## Referanser
Otnes (Rendalen)

**Otnes** er et tettsted ved Lomnessjøen i Rendalen kommune i Innlandet. Tettstedet har  innbyggere per 1. januar , og ligger 16,5 kilometer sør for kommunesenteret Bergset og omtrent 29 kilometer nord for Koppang. Fra 1880 til 1965, da Rendalen var delt i to kommuner, Øvre Rendal og Ytre Rendal kommune, var Otnes administrasjonssentrum for Ytre Rendal kommune.

Ytre Rendal kirke, der forfatteren Jacob Breda Bull er gravlagt, ligger på Otnes. Stedet har ellers bankfilial, dagligvarebutikk, bensinstasjon og  sjukehjem.

Rendalen kommune har to barneskoler; skolen som dekker Otnes heter Fagertun, og ligger ved Åkre mellom Otnes og Åkrestrømmen.

## Bildegalleri

Otnes i Rendalen kommune, Innlandet fylke.jpg|Otnes
Otnes i Rendalen kommune, Innlandet fylke (2).jpg|Otnes


## Referanser
Sahara (1943)

***Sahara*** er et amerikansk krigsdrama satt til ørkenen i Libya under den andre verdenskrig.

Produksjonen av filmen begynte 28. januar 1943 og ble avlsuttet 17. april samme år. Filmen ble tatt opp utelukkende i Imperial Valley i California, hvor man hadde fått kjørt inn sand og bygget opp fortet som står sentralt i handlingen.

Hovedrollen innehas av Humphrey Bogart, som spiller stridsvognkommandøren sersjant Joe Gunn. En av de andre «hovedrollene» i filmen innehas av en stridsvogn av typen M3 Lee ved navn «Lulubelle» som Bogart måtte lære seg å kjøre under innspillingen av filmen.

## Handling
Mannskapet på Lulu Belle en M3 Grant/Lee i det britiske militæret som blir befalt av sersjant Joe Gunn. De blir skilt fra sin enhet under en tilbaketrekning. På vei sørover over en ørken i Libya for å slutte seg til resten av enheten deres, kommer Gunn og mannskapet hans over et bombet feltsykehus. De møter en britisk lege, kaptein Halliday, fire Commonwealth-soldater og den franske korporal Leroux. Halliday, den eneste offiseren, gir kommandoen til den mer erfarne Gunn.

Senere kommer de over Tambul, en offiser fra Sudan, og hans italienske fange, Giuseppe. Tambul leder dem til en brønn i Hassan Barani. Luftwaffe-pilot og kaptein von Schletow skyter mor tanken og sårer Clarkson, en av de britiske soldatene, alvorlig. Men det tyske jagerflyet blir skutt ned, og von Schletow blir tatt til fange. Når de ankommer Hassan Barani, oppdager de at brønnen er tørr, og Clarkson dør av skadene. Tambul guider dem til en annen brønn, men den har nesten ikke noe vann igjen. De oppdager to tyske speidere, og får vite om en tysk bataljon som også er desperat etter vann. Den tyske bataljonen blir ledet av major von Falken, som blir drept i en skuddveksling. Tyskerne begynner det som ser ut til å være et siste angrep.

## Skuespillere
* Humphrey Bogart som Sergeant Joe Gunn
* Dan Duryea som Jimmy Doyle
* Bruce Bennett som Hoyt
* Richard Nugent som kaptein Jason Halliday.
* Lloyd Bridges som Fred Clarkson
* Patrick O'Moore som Osmond "Ozzie" Bates
* Guy Kingsford som Peter Stegman.
* Carl Harbord som Marty Williams
* Louis T. Mercier som korporal Jean "Frenchie" Leroux. En fransk soldat.
* Rex Ingram som Tambul. En soldat fra Sudan.
* J. Carrol Naish som Giuseppe
* Kurt Kreuger som en tysk kaptein von Schletow.
* John Wengraf som Major von Falken.

## Eksterne lenker
*
Ærfugler

* brilleærfugl
* praktærfugl
* ærfugl

**Ærfugler** (*Somateria*) er ei gruppe andefugler. Alle de tre artene hekker i kjølige områder på den nordlige halvkula, og lever hovedsakelig nær sjøen. Alle er trekkfugler.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender
**** Mergini, fiskender
***** *[[Clangula]]*
***** *[[ærfugler|Somateria]]*, ærfugler
****** *[[brilleærfugl|S. fischeri]]*, brilleærfugl (monotypisk)
****** *[[praktærfugl|S. spectabilis]]*, praktærfugl (monotypisk)
****** *[[ærfugl|S. mollissima]]*, ærfugl
***** *[[Polysticta]]*
***** *[[Melanitta]]*
***** *[[Bucephala (slekt)|Bucephala]]*
***** *[[Mergellus]]*
***** *[[Lophodytes]]*
***** *[[Mergus]]*
***** *[[Histrionicus]]*
***** *[[Camptorhynchus]]*
**** Tadornini, gravender og gravgjess (16 arter)
**** Cairinini, skogender (11 arter)
**** Hymenolaimini (monotypisk)
**** Merganettini (monotypisk)
**** Aythyini, dykkender
**** Anatini, grasender

## Referanser




## Eksterne lenker
*
Split lufthavn

**Split lufthavn** (IATA: **SPU**, ICAO: **LDSP**) er en flyplass som betjener Split og Kaštela i Kroatia.

Flyplassen er den nest største i landet med over 3 000 000 passasjerer i 2018. Flyplassen er en viktig hub for Croatia Airlines. 

## Ruter og selskaper

## Eksterne lenker
* 
*
Håkan Malmström

**Håkan Malmström** (født 16. juli 1977) er en svensk fotballspiller som for øyeblikket spiller for IK Brage. Han regnes som en kreativ, teknisk og målfarlig forsvarsspiller med posisjon i midtforsvaret eller som høyreback, og har spilt seriefotball for flere svenske klubber og Hamarkameratene i Norge før han kom til IK Brage.

## Fotballkarrieren
Hos IF Brommapojkarna skåret han totalt 18 mål på 107 kamper. Han var også kaptein i den siste sesongen hvor laget til slutt rykket ned fra Allsvenskan til Superettan. Han var regnet som en av lagets beste spillere da ingen andre på Brommapojkarnas lag hadde flere poeng enn ham på spillerbørsen hos Aftonbladet. Før perioden i Brommapojkarna spilte Malmström for Segeltorps IF, IFK Stockholm, Spårvägens FF og Vasalunds IF.

### Hamarkameratene
Malmström kom vederlagsfritt til Hamarklubben fra svenske IF Brommapojkarna den 13. desember 2007, og skrev under på en treårskontrakt etter å ha prøvespilt i to kamper for Ham-Kam. Under prøvespillingen for Ham-Kam overbeviste han landsmannen Markus Ringberg såpass at sistnevnte anbefalte klubben å hente ham.

Han debuterte for Hamarkameratene mot Fredrikstad den 4. mai 2008, og fikk to kamper til før han ble skadet tidlig på sommeren og gikk glipp av hele høstsesongen. Malmström ble klar igjen for spill i begynnelsen av mars 2009 og spilte flere kamper både som midtstopper og back i den påfølgende sesongen.

## Referanser


## Eksterne lenker
* 
* HamKam.no – Malmströms spillerpresentasjon
Scott Base

**Scott Base** er en newzealandsk forskningsstasjon nær Mount Erebus på Rossøya i Antarktis. Den er oppkalt etter Robert Falcon Scott som ledet to ekspedisjoner i dette området. Basen er New Zealands hovedbase i Antarktis og opereres av Antarctica New Zealand.

Basen ble opprettet i 1957 og skulle i utgangspunktet være midlertidig, men har blitt stående og er i nyere tid utvidet. Scott Base ligger omtrent tre kilometer fra McMurdo Station, en amerikansk forskningsstasjon, som også er det største samfunnet i Antarktis.
Enquête

**Enquête** (uttales [ãŋ.kɛt]) eller **enkét**, fra fransk *enquête*, avledet fra latin *inquirere* «utspørre», betyr rundspørring, og brukes først og fremst i pressen.  

En enquête er en undersøkelse som blir gjort ved å stille de samme spørsmål til et bestemt antall mennesker. Enquête som teknisk begrep benyttes i dag først og fremst av pressen for lette spørsmål tilsvarende som «Fem på gaten»/vox populi og lignende. 

## Referanser
Otnes (Halsa)

**Otnes** er et sted i Valsøyfjorden i Heim kommune i Trøndelag. Naturen preger store deler av stedet, hvor Otnessundet kan sees fra alle steder. Otnes var fra gammelt av et handelssted, hvor man i dag kan finne den gamle fiskeribrygga Otnesbrygga. Otnesbrygga er nå omgjort til museum og serveringssted.

I umiddelbar nærhet til Otnes ligger Valsøyfjord kirke (Otnes kirke).

## Referanser


## Litteratur
*
Tenacious D in The Pick of Destiny

***Tenacious D in The Pick of Destiny*** er en film fra 2006 med bandet Tenacious D, et amerikansk band som består av Jack Black og Kyle Gass. Filmen er regissert av musikeren og komikeren Liam Lynch.

## Handling
Filmen handler om et vennskap som for alltid kommer til å forandre rockens historie, den skjebnefylte kollisjonen av Jack Black og Kyle Gass som førte til dannelsen av bandet Tenacious D. Filmen følger deres søken etter sannheten for å kunne spille «Kick ass» Rock'n Roll. Svaret finnes i «skjebnens plekter» (The Pick of Destiny).

## Referanser i filmen
I filmen er det flere referanser til andre rockeband, bl.a i innledningen vises det noen tarotkort med forskjellige motiver, et av disse er hentet fra inneromslaget til Led Zeppelins fjerde album, Led Zeppelin IV. Plekteret skal ha blitt brukt av Eddie Van Halen fra det amerikanske bandet Van Halen og AC/DCs gitarist Angus Young. Når de til slutt finner plekteret, er det plassert på halsen av en Gibson SG gitar i kammeret "Guitarway To Heaven" (nok en referanse til Led Zeppelin) med en spesiell tegning mellom stemmeskruene. Angus Young var kjent for å spille på nettopp SG gitarer, og i tillegg er hans egen signatur, en liten tegning av en mann, plassert mellom stemmeskruene. Angus Young har en egen signaturgitar hvor denne tegningen er plassert på samme måte som i filmen. I den første sangen (Kickapoo) deltar både Meat Loaf og rockelegenden Ronnie James Dio.

## Skuespillere
* Jack Black som seg selv. Med kallenavnet "Jables" eller J.B.
* Troy Gentile som en yngre J.B.
* Kyle Gass som seg selv. Med kallenavnet "Kage" eller K.G.
* Ronnie James Dio som seg selv.
* Dave Grohl som Satan
* Meat Loaf som Bud Black
* JR Reed som Lee
* Ben Stiller som gitar-spiller.
* Paul F. Tompkins som Open Mic Host
* Tim Robbins som The Stranger
* John C. Reilly som Sasquatch
* Cynthia Ettinger som Betty Black
* Andrew Caldwell som Billy Black
* Amy Poehler som servitør.
* Colin Hanks som en full fyr.
* Amy Adams som en vakker kvinne.
* Gregg Turkington som Neil Hamburger
* Evie Peck som K.G's Mor.
* Jason Segel som en student.
* David Krumholtz som en student.
* Fred Armisen som en sikkerhetsvakt.
* Ned Bellamy som en sikkerhetsvakt.
* Jay Johnston som gjeng-medlem.
* John Ennis som en gjeng-medlem.

## Referanser


## Eksterne lenker
*
Sic transit gloria mundi

**Pater sancte, sic transit gloria mundi** er et latinsk uttrykk som betyr *hellige far (dvs. [[paven]]), slik forgår verdens storhet* (eventuelt: «slik forgår verdslig ry/berømmelse/ære»). Dette sies seremonielt av en munk ved en ny paves innsettelsesseremoni, samtidig med at han brenner en bunt hår bundet til en stav. Hensikten er å minne paven på at han, på tross av den nye tittelens storhet (eventuelt: den nyvunnede æren), stadig er dødelig (og under Gud).
Gagausisk

**Gagausisk** (**) er et tyrkisk språk som snakkes av gagausene i Moldova og Bulgaria, av rundt 150&nbsp;000&nbsp;mennesker. Språket er offisielt i den selvstyrte regionen Gagaus i Moldova.

Gagausisk ble skrevet med det greske alfabetet fram til 1957, da man gikk over til det kyrilliske alfabetet. I 2000 gikk man over til en den tyrkiske versjonen av det latinske alfabetet, med noen tilleggsbokstaver for ikke-tyrkiske ord.

## I populærkulturen
Fra 2014 har Ukrainas bidrag til Tyrkvisjonens sangkonkurranse hatt gagausisk tekst. I 2020 vant ukrainske Natalia Papazoglu konkurransen med sangen «Tikenli yol», som betyr *Tornefull sti*.

## Referanser
Snefjord

**Snefjord** (også kalt Snøfjord), er en bygd i Måsøy kommune i Finnmark, ved fylkesvei 889, ca 35&nbsp;km sør for kommunesenteret Havøysund.

Fra 1975 var det fergeforbindelse til Havøysund, frem til veiforbindelsen åpnet i 1988.

Hovednæringa i bygda har tradisjonelt vært fiske, og på 1980- og 90-tallet var det et lakseoppdrett på fjorden. 

Tidligere i tiden fra 1930-tallet til midten av 2000-tallet, har bygda også hatt fiskebruk, grunnskole, dagligvarebutikk, postkontor og bankfilial. Og Snefjord fungerte også som bygdesentrum for de mindre bygdene Burstad, Kvitnes, Slåtten og Lillefjord.

Snefjord har tidligere vært kalt Sneifjord og Snøfjord, men ble i senere tid modernisert til Snefjord.
Kunqu

**Kunqu** (kinesisk: 昆曲, pinyin: *Kūnqǔ*; Wade-Giles: *K'un-ch'ü*, «Kun-melodier») er den eldste fortsatt spilte operaformen i Kina. Den har en historie som går tilbake til 1400-tallet til regionen Wu, og sies å ha sine røtter i byen Kunshan, mellom Suzhou og Shanghai. Lenger tilbake i historien er den inspirert av sangdramaformen Nanxi.

Fra 1500-tallet og inn på 1700-tallet var kunqu helt dominerende innen den kinesiske operaverden. Den ses på som forløper til en rekke modernere operaformer, som for eksempel Pekingopera.

Kunqu tapte raskt sin popularitet mot slutten av Qing-dynastiet, og rundt 1930 var den så godt som forsvunnet. I de følgende år ble den imidlertid gjenopplivet av enkelte intellektuelle og pekingoperautøvere. Den fremføres fortsatt (2011) en rekke steder i Kina.

I dag (2009) fremføres kunqu profesjonelt i syv byer i Fastlands-Kina: Beijing,  Shanghai, Suzhou, Nanjing, Chenzhou, Yongjia/Wenzhou og Hangzhou, og dessuten i Taipei. Ikke-profesjonelle operaselskaper som praktiserer kunqu finnes en rekke øvrige steder.

Kunqu ble i 2001 utsett av UNESCO som Kinas første immaterielle verdensarv, da den ble skrevet inn på UNESCOs liste over Mesterverker i muntlig og immateriell kulturarv.

## Eksterne lenker
* 
* China.org.cn: Die Kunqu-Oper
* Kunqu in ihrem Ursprungsort Kunshan
* The Development of Kunqu Opera
* The Innovation of Kunshanqiang by Wei Liangfu and others
* Kunqu, or Kunshanqiang
* UNESCO online: Neueinträge auf der UNESCO-Liste des immateriellen Kulturerbes
Sichuanopera

**Sichuanopera** eller **Chuanju** (kinesisk: 川剧, sichuanesisk pinyin: *Cuan<sup>1</sup>ju<sup>4</sup>*, ; *Sichuan-teater*) er den formen for kinesisk opera som dominerer i den kinesiske provinsen Sichuan.

I andre deler av Kina og utenlands assosieres Sichuanopera mest for en illusjonsteknikk (bianlian, 變臉, «skifte ansikt») der skuespillerne kan skifte ansiktsmasker et stort antall ganger på kort tid.

Denne formen for opera stammer fra omkring år 1700. Den moderne Sichuanoperaen er imidlertid en vesentlig yngre syntese av fem historiske melodistilarter. I Sichuan-regionen fremføres Sichuanopera først og fremst i byen Chengdu, i andre regioner oppføres Sichuanopera-forestillinger blant annet i Chongqing, Guizhou, Yunnan og Hubei, samt på Taiwan.

Operaformen har en mindre regelbundet sang enn Pekingoperaen. Sichuanopera ligner mer på teater enn andre former for kinesisk opera, og skuespillerkunsten kan være på svært høyt nivå. Blant musikkinstrumentene som ledsager operaen dominerer den lille gongen og et instrument kalt muqin, som ligner på en erhu.

En tradisjonell oppføring følger et temmelig systematisk mønster, med innslag som ansiktsskifter («bian lian»), skjeggskifter, tihuiyan, sverdskjuling og ildspruting.

## Referanser
SVT 2

**SVT TV2** er Sveriges Televisions (SVT) andre tv-kanal og startet 5. desember 1969. Fra starten og helt fram til 1996 het kanalen *TV 2*.

## Historie
### 1969-1987: TV 2
Fra starten i 1969 til 1987 var kanalen en vanlig tv-kanal, med konkurranse fra daværende TV 1 (dagens SVT 1), selv om de hadde de samme eierne.

### 1987-1996: TV 2 Sverigekanalen
I 1987 skjedde det en endring i SVT. TV 1 ble Kanal 1, og sendte kun programmer produsert i Stockholm, mens TV 2 ble «Sverigekanalen», og viste kun programmer produsert utenfor Stockholm.

### 1996-: SVT 2
I 1996 endret SVT på sine tv-kanaler, igjen. Da ble Kanal 1 SVT 1, og TV 2 ble SVT 2. Da forsvant også den geografiske delingen av programmene.

## Programmer i SVT 2
### Nåværende program i SVT 2
Her er de mest kjente programmene som går på SVT 2:

### Tidligere program i SVT 2
Her er de mest kjente programmen som har gått på SVT 2 (siden 1996):
* *[[Bildjournalen]]*
* **
* *[[Musikspegeln]]*
* *[[Plus]]*
* *[[Rapport (TV-program)|Rapport]]*
* *[[Röda rummet]]*
* *[[Snacka om nyheter]]*
* *[[Värsta språket]]*

## Referanser
USS «Akron» (ZSR-4)

**USS** «**Akron**» var et amerikansk luftskip bygget for den amerikanske marinen. Sammen med søsterskipet USS «Macon» ble hun utstyrt som flyvende hangarskip.

Luftskipet var utstyrt med hangar for fire Curtiss F9C Sparrowhawk jagerfly og en trapésanordning som flyene hektet seg på under innhenting. Selv om flyene var klassifisert som jagerfly var den primære rollen rekognosering, og luftskipet ble først og fremst sett på som en langtrekkende rekognoseringsplattform.

USS «Akron» gikk tapt med 73 av mannskapet under en storm natt til 4. april 1933.
Menn av stål

***Menn av stål*** (originaltittel: *Steel*) er en amerikansk dramafilm fra 1979 regissert av Steve Carver. Filmen handler om syv tøffe bygningsarbeiderne i USA har tre uker på å reise de ni siste etasjene på en skyskraper. I tillegg til tidspress og farlig kastevinder må de kjempe mot ulovlige streiker, sabotasje og korrupsjon. Hovedrollene spilles av Lee Majors, Jennifer O'Neill, Art Carney og George Kennedy.

## Om filmen
*Menn av stål* har en heroisk stil og kan sees på som en hyllest til bygningsarbeidere som bygger skyskrapere i USA. Filmen ble innspilt sommeren og høsten 1978. Mange av opptakene ble gjort i Kincaid Towers, en bygning som var under oppføring i Lexington i Kentucky.

Den fikk lite oppmerksomhet i sin samtid. Leonard Maltin har gitt den 2,5 av 4 stjerner i sin Movie Guide. ''VGs'' anmelder gav den terningkast to.

Stuntmannen A. J. Bakunas døde under innspilling av filmen.

## I rollene
(utvalg)
* Lee Majors –  Mike Catton 
* Jennifer O'Neill –  Cass Cassidy 
* Art Carney –  Pignose Moran 
* Harris Yulin –  Eddie Cassidy 
* George Kennedy –  Big Lew Cassidy 
* Redmond Gleeson –  Harry 
* Terry Kiser –  Valentino 
* Richard Lynch –  Dancer

## Referanser


## Eksterne lenker
*
Storeulv

**Storeulv** er en mislykket ulv, både i fortellingen om De tre små grisene og i  Donald Duck & Co.

Det Storeulv prøver på er først og fremst å fange de tre små grisene for å spise de.

I tegneseriebladet Donald Duck & Co har Storeulv en sønn som heter Lilleulv. Men Lilleulv er ikke som faren sin og har ikke lyst til å ete grisene, for de er nemlig hans nærmeste kamerater. En bjørn ved navn Bamse stopper imidlertid ofte Storeulv fra å ta grisene.

Storeulv er også medlem av Skurkeklubben, hvor han prøver å imponere ved å finne på knep og gjøre noe ondskapsfullt, f.eks. fange grisene eller ta hønene til Bamse, som også noen ganger er med i historien.

Selv om navnet hans er Storeulv, har han også hatt flere andre navn opp gjennom årene. I Donald Duck & Co nr. 29/1968 heter han Søren Midas Storeulv, i nr. 22/1971 var navnet endret til Urian Storeulv, mens han i Onkel Skrue nr.3/1976 heter Rasmus til fornavn.
Lilleulv

**Lilleulv** eller **Den lille snille ulven** er Disney-figur.

Lilleulv er bestevenn med de tre grisene. Faren til Lilleulv heter Storeulv og prøver stadig å fange og spise grisene. Men Lilleulv vil ikke at faren skal få tak i grisene, så han hjelper dem alltid å flykte. Storeulv prøver også å gjøre Lilleulv slem, og setter noen ganger Lilleulv på prøve, der han f.eks. må fange grisene eller gjøre noe annet slemt.

## Eksterne lenker
* Kleiner Wolf Duckipedia
Jaa9

**Johnny Engdal Silseth** (født 1982), kjent som **Jaa9**, er en norsk rapper fra Valsøyfjord i Møre og Romsdal 

Jaa9 startet sin karrière som rapper i gruppa «Ridderne av det norske hus» fra området Suttestad på Lillehammer.

Jaa9 er medlem av rapkollektivet Dirty Oppland, men er mest kjent for sitt samarbeid med OnklP (som også er medlem av Dirty Oppland) i gruppa Jaa9 & OnklP. Sammen vant de Alarmprisen 2005 i klassen hiphop for albumet *SJÅRE BRYMÆ*.

Jaa9 har også vært med i SkilsmisseBaren, som i tillegg bestod av Joddski (Jørgen Nordeng) fra Tungtvann og OnklP (Pål Tøien)

## Diskografi

;Soloutgivelser
* 2018: *I Skyggen*

;Bøbben & Jaa9
* 2019: «Herpes»

## Referanser


## Eksterne lenker
* 
* 
*  Jaa9 & OnklP hos NRK.no
Richard Lynch

**Richard Hugh Lynch** (1940–2012) var en amerikansk skuespiller kjent fra TV og film. Han spilte ofte skurkeroller, blant annet rollen som den onde kong Cromwell i eventyrfilmen *[[The Sword and the Sorcerer]]* (1982) og som terrorlederen Rostov i actionfilmen *[[Invasion U.S.A.]]* (1985). Førstnevnte rolle innbrakte ham en Saturn Award.

Lynch medvirket i over 160 film- og tv-produksjoner i løpet av karrieren.

Han filmdebuterte i *[[Fugleskremsel (film)|Fugleskremsel]]* (1973) og hadde deretter sentrale roller i filmer som *[[Jaktoffer]]* (1974), *[[Menn av stål]]* (1979), *[[The Sword and the Sorcerer]]* (1982), *[[Cut and Run]]* (1985), *[[Invasion U.S.A.]]* (1985), ''Bad Dreams'' (1988), *[[Little Nikita]]* (1988) og ''Halloween'' (2007). 

Han tv-debuterte i tv-serien *Bronk* (1976) og hadde gjesteopptredener i serier som blant annet *[[Starsky and Hutch]]* (1978), *[[Battlestar Galactica (1978)|Battlestar Galactica]]* (1978), *The Phoenix* (1982), *[[Airwolf]]* (1985), ''Hunter'' (1989), ''Jake and the Fatman'' (1991) og *[[Star Trek: The Next Generation]]* (1993). Han hadde også en sentral rolle i tv-filmen *[[The Last Ninja]]* (1983).

Lynch tjenestegjorde United States Marine Corps i sin ungdom.

Han var bror av skuespiller Barry Lynch.

## Referanser


## Eksterne lenker
*
Fryktløse Nadia

**Fryktløse Nadia** (Fearless Nadia) (født 8. januar 1908 i Perth i Australia, død 9. januar 1996 i Bombay i India) var en berømt indisk skuespiller og stuntkvinne.

## Oppvekst
Fryktløse Nadias opprinnelige navn var **Mary Ann Evans**. Hun var datter av en skotsk soldat i den britiske hæren, Herbertt Evans, og Margret, en gresk danser og skuespiller. Farens regiment flytta til Bombay, da dattera var bare et år. Mary Ann flytta etter i 1913, fem år gammel. Hun lærte ridning under et opphold i Den nordvestlige grenseprovinsen, og hun studerte seinere ballett under Madam Astrova på midten av 1920-tallet.

## Karriere
Evans reiste først omkring i India som skuespiller. I 1930 blei hun engasjert ved Zarko-sirkuset. Hun skifta da navn til Nadia. Hun debuterte på film i den arabiske *Makhazane el ochak* (1932), som blei spilt inn i Egypt. Hun kom inn i indisk film gjennom J.B.H. Wadia, grunnleggeren av Wadia Movietone, giganten innen stunt og action-sjangeren i Bombay på 1930-tallet. Debuten her var med *Lal-e-Yaman* (1933). Filmen blei en stor suksess, og Nadia blei etter hvert berømt for sine filmstunt. Hun blei kjent som «Indias stuntdronning».

I 1935 kom filmen *Hunterwali*, og Hunterwali blei også et kjent tilnavn på Nadia. Rollebildet av henne blei klassisk, iført tettsittende klær, høye støvletter og med en pisk. Hun gjentok rollen i *Hunterwali ki Beti* noen år seinere. Filmkarrieren varte heilt fram til 1970. Hennes siste film var *Ek Nanhi Munni Ladki Thi* (1970), der hun hadde en mindre rolle.

## Privatliv
Opp gjennom karrieren blei Nadia flere ganger knytta til berømte menn gjennom påståtte kjærlighetsforhold. Hun var gift to ganger og hadde en sønn i første ekteskap. Hun hadde så et langvarig forhold til Homi Wadia, en yngre bror av filmprodusenten. Brødrenes mor var imidlertid ortodoks parsi, og hun ville ikke tillate sønnen å gifte seg med Nadia. De opprettholdt likevel forholdet og gifta seg i 1961, etter moras død.

I 1993 kom den biografiske dokumentarfilmen *Fearless: The Hunterwali Story*.

## Referanser


## Eksterne lenker
* 
* 
* Om Hunterwali
Fairchild Dornier 328

**Fairchild Dornier 328** er et regionalt passasjerfly. Utviklingen av flyet begynte i Tyskland på slutten av 80-tallet, prototypen fløy første gang 6. desember 1991 og de første flyene ble levert i oktober 1993 som **Dornier 328**, men i 1996 ble 80% av Dornier kjøpt opp av den amerikanske flyprodusenten Fairchild og flytypen deretter markedsført som Fairchild Dornier 328. Flytypen utmerker seg ved at den har vært levert både med turbopropmotorer og turbofanmotorer, den siste varianten under betegnelsen **328JET**.

328JET fløy første gang 20. januar 1998, og de første produksjonseksemplarene ble levert fra juli 1999. 328JET er utstyrt med to Pratt & Whitney Canada PW306B turbofanmotorer som gir flyet en topphastighet på 750 km/t i forhold til turbopropvariantens 620 km/t. Skroget er forlenget med 6 cm, understellet er forsterket og en del av avionikken er endret, men ellers er variantene stort sett identiske.

## Referanser




## Eksterne lenker
Pavlov

**Pavlov** kan vise til:

## Personer
*Alexander Pavlov (1880&ndash;1937)
*Aleksandr Pavlov (født&nbsp;1973)
*Alexey Pavlov (1854&ndash;1929)
*Alla Pavlova (født 1952)
*Anna Pavlova (1881&ndash;1931)
*Anna Pavlova (gymnast) (født&nbsp;1987)
*Cyril Pavlov (født 1919)
*Dmitry Pavlov (1897&ndash;1941)
*Fyodor Pavlov (1892–1931)
*Georgy Pavlov (1915&ndash;1976)
*Igor Pavlov (b.&nbsp;1979)
*Igor Mikhaylovich Pavlov (1900&ndash;1985)
*Iliya Pavlov (1960&ndash;2003)
*Ivan Fomich Pavlov (1922&ndash;1950)*Ivan Nikolayevich Pavlov (1872&ndash;1951)
*Ivan Petrovich Pavlov (1849&ndash;1936) – russisk lege. Nobelprisen i «medisin eller fysiologi» i 1904, oppdaget fenomenet klassisk betinging i sin forskning med hunder.
*Mark Pavliv
*Mikhail Pavlov (1863&ndash;1958)
*Mikhail Grigoryevich Pavlov (1793&ndash;1840)
*Nikifor Pavlov (1867&ndash;1929)
*Nikolay Pavlov (1805&ndash;1864)
*Nikolay Pavlov-Silvansky (1869&ndash;1908)
*Oleg Pavlov (født &nbsp;1970)
*Pavel Pavlov (1892&ndash;1924)
*Platon Pavlov (1823&ndash;1895)
*Sergey Pavlov
*Sergey Pavlovich Pavlov (1929&ndash;?)
*Timofey Pavlov (1860&ndash;1932)
*Todor Pavlov Dimitrov (1890&ndash;?)
*Valentin Pavlov
*Vasily Pavlov (1854&ndash;1924)
*Viktor Pavlov (1940&ndash;2006)
*Vitaly Grigorievich Pavlov
*Vladimir Pavlov (1923&ndash;?)
*Vsevolod Pavlov (1898&ndash;1972)
*Yakov Pavlov (1917&ndash;1981)

## Steder i Tsjekkia
**Pavlov (Břeclavdistriktet)
**Pavlov (Havlíčkův Brod-distriktet)
**Pavlov (Jihlavadistriktet)
**Pavlov (Kladnodistriktet)
**Pavlov (Pelhřimovdistriktet)
**Pavlov (Šumperkdistriktet)
**Pavlov (Žďár nad Sázavou-distriktet)
Perstorp kommune

**Perstorp kommune** er en kommune i Skåne län i landskapet Skåne i Sverige. Kommunens administrasjonssenter ligger i Perstorp.

## Administrativ historikk
I 1935 ble det grunnlagt et municipalsamhälle i det som da var Perstorps landskommune, som tok navnet Perstorp. I 1946 ble hele kommunen en köping. Etter kommunereformen i 1952 ble köpingen utvidet til å også inneholde det som da var Oderljunga landskommune. Etter neste kommunereform, i 1971, ble det innført enhetlig kommunetype, og Perstorps kommune ble grunnlagt, uten endring på grensene.

## Tettsteder
Perstorp kommune har kun et tettsted; Perstorp, som hadde  innbyggere per 31. desember 2010.

## Referanser


## Eksterne lenker
*
Simrishamn kommune

**Simrishamn kommune** er en kommune i Skåne län i landskapet Skåne i Sverige. Simrishamn grenser til Tomelilla, Ystad og Kristianstad. Kommunens administrasjonssenter ligger i Simrishamn.

## Tettsteder
Simrishamn kommune har tolv tettsteder. I tabellen oppgis antall innbyggere per 31. desember 2010.

## Kirker i Simrishamn
Kommunen har 25 kirker og kapeller, flere av dem bygget på 1100-tallet.


Fil:Sankt Nicolai kyrka, Simrishamn 5.jpg|Sankt Nicolai kirke i Simrishamn
Fil:Simris kyrka 1.jpg|Simris kirke
Fil:Östra Nöbbelövs kyrka.jpg|Östra Nöbbelövs kirke
Fil:Östra Tommarps kyrka i snö.jpg|Östra Tommarps kirke


## Referanser


## Eksterne lenker
*
Kim Thayil

**Kim Thayil** (født 4. september 1960 i Seattle i Washington i USA) er en amerikansk musiker kjent som gitarist i bandet Soundgarden. Han hjalp til sammen med Chris Cornell og Hiro Yamamoto å grunnlegge bandet Soundgarden. Etter han sluttet i Soundgarden grunnla han bandet No WTO Combo sammen med Krist Novoselic fra Nirvana og Jello Biafra fra Dead Kennedys. De gav ut et album sammen Live from the Battle in Seattle. Thayil er på 100.-plass i Rolling Stones Magazines liste over de 100 beste gitaristene gjennom tidene.

## Gear
### Tidlige år

**Gitarer:**  Guild S-100
**Forsterker:** Bass Ampeg mesa boogie w/15" speaker

### Badmotorfinger
**Gitarer:** Guild S-100, Gibson Les Paul Custom Lite, Gibson Firebird 
**Forsterker:** Peavey VTM-120, Music Man HD130, Mesa Boogie Dual Rectifier

### Superunknown
**Gitarer:** Guild S-100, Gibson Les Paul, Fender Telecaster
**Forsterker:** Mesa Boogie Dual Rectifiers, Mesa Boogie 50-watt Mavericks, an old Fender Super, a Fender Princeton, Fender Twin Reverbs and Vibro-Kings, and an old Orange head.

### Down on the Upside
**Gitarer:** Guild S-100, Diet Gibson Les Paul, Fender Telecaster, Fender Jazzmaster
**Forsterker:** Mesa Boogie Dual Rectifiers

## Diskografi
### Soundgarden
* *[[Screaming Life]]* (1987)
* *[[Fopp]]* (1988)
* *[[Ultramega OK]]* (1988)
* *[[Louder than Love]]* (1989)
* *[[Screaming Life/Fopp]] ([[1990]])
* *Loudest Love* ([[1990]])
* *Badmotorfinger* ([[1991]]/[[1992]])
* *Superunknown* ([[1994]])
* *Songs from the Superunknown (1995)
* *[[Down on the Upside]] ([[1996]])
* *A-Sides (1997)

### No WTO Combo
* *[[Live from the Battle in Seattle]]  ([[2000]])

=== Probot ===
* *Probot* ([[2004]])

== Videografi ==
=== Soundgarden ===
* *Louder Than Live* ([[1990]])
* *Motorvision'' (1992)

## Eksterne lenker
* 
* 
*
James Webb-teleskopet

**James Webb-teleskopet** (engelsk: **James Webb Space Telescope**, forkortet **JWST**, og tidligere kjent som **Next Generation Space Telescope**) er et infrarødt teleskop som er utviklet av NASA i samarbeid med Den europeiske romfartsorganisasjon og Canadas romfartsbyrå. Det er arvtakeren etter Hubble-teleskopet som NASAs flaggskip innen astrofysikk. Teleskopet har forbedret bildeoppløsning og sensitivitet sammenlignet med Hubble, og er i stand til å se dypere inn i universets tidlige tilstand, for eksempel til dannelsen av de første galaksene. Det gir også dypere innsikt i dannelsen av stjerner, planeter og novaer.

Teleskopet ble skutt opp fra Centre spatial guyanais i Fransk Guyana med Ariane 5-raketten 25. desember 2021, og ble fullført brettet ut 8. januar det påfølgende året. Omtrent to uker senere nådde teleskopet det såkalte L2-punktet, hvor det etter hvert skal gå i en halobane.

De første bildene fra teleskopet ble publisert 11. juli 2022, og viste en galaksehop slik den så ut for 4,6 milliarder år siden.

## Forsinkelser
Komplikasjoner i forbindelse med byggingen og testingen av teleskopets sensitive instrumenter og prosesser for utskyting førte til en rekke forsinkelser etter at arbeidet ble påbegynt i 1996. Teleskopet var blant annet gjenstand for en stor redesign i 2005. I august 2019 rapporterte NASA at teleskopet var ferdig bygget, og at oppskytingen var planlagt å finne sted i november 2021. Ytterligere problemer førte imidlertid til at oppskytingen ble utsatt til 25. desember samme år.

## Tekniske data

* Avstand: 1,5 millioner&nbsp;km
* Vekt:  kg
* Dimensjoner (solskjerm): &nbsp;m&nbsp;x&nbsp;&nbsp;m
* Diameter (primærspeil): 6,5&nbsp;m
* Primærspeil materiale: beryllium med gullbelegg
* Strømforsyning: fem solcellepanel
* Beregnet driftstid: 5-10 år
* Driftstemperatur: 
fil:Webb's_First_Deep_Field.jpg|James Webb-teleskopets første publiserte bilde
fil:WASP-96b spectrum (JWST).jpg|Spektrum påviser vanndamp i atmosfæren til exoplaneten WASP-96b
fil:NASA’s Webb Captures Dying Star’s Final ‘Performance’ in Fine Detail.png|Sørlige ringtåken. To instrumenter, NIRCam (V) og MIRI (H) tok disse bildene.
fil:Stephan's Quintet taken by James Webb Space Telescope.jpg|Stephans kvintett
fil:Cosmic Cliffs in the Carina Nebula - left.png|Cosmic Cliffs i Carinatåken, venstre del av bildet
fil:Cosmic Cliffs in the Carina Nebula - right.png|Cosmic Cliffs i Carinatåken, høyre del av bildet


## Referanser


## Eksterne lenker
*
Hans Karl von Winterfeldt

**Hans Karl von Winterfeldt** (født 4. april 1707 i Vanselow i Pommern, død 8. september 1757 i Görlitz) var en prøyssisk general, arveherre til flere gods og nær venn av kong Fredrik den store.

## Liv
Winterfeldt trådte i 1723 inn i sin onkels prøyssiske arméregiment. I 1740 ble han, som Fredrik den stores nærmeste fortrolige, utnevnt til gesandt til St. Petersburg. Her klarte han å forhindre Østerrikes planer om å slutte en militærallianse med Russland.

Ved utbruddet av de schlesiske kriger reiste han tilbake til Preussen og deltok i 1741 i stormen på Glogau (8. mars), slaget ved Mollwitz (10. april) og overfallet på Rothschloß (22. juni) i Schlesien. Kort tid etter ble han befordret til oberst.

Winterfeldt deltok i 1742 under slaget ved Chotusitz og i 1745 i slaget ved Hohenfriedeberg (4. juni), Landeshut og slaget ved Hennersdorf (23. november).

Etter krigen var Winterfeldt med i den engere krets rundt kongen og ble hans generaladjutant. Kongen sendte ham til London for å fremforhandle Westminster-konvensjonen med England. I praksis hadde Winterfeldt rollen som kongens generalstabssjef og var dermed en historisk forløper for denne funksjonen som senere ble innført i den prøyssiske arméen.

I 1756 ble han av kongen tildelt Den sorte ørns orden. Samme år ble han utnevnt til kommandant for festningen Kolberg og guvernør i Kolberg, samt befordret til generalløytnant.

Winterfeldt deltok i slaget i Praha 6. mai 1757, hvor han kommanderte vestre flankes infanteri. Da han slo østerrikerne tilbake i slaget ved Moys ble han alvorlig såret og døde dagen etter av skadene.

Han er begravet på Invalidenfriedhof i Berlin. Winterfeldtplatz i Berlin er oppkalt etter ham.

## Referanser


## Litteratur
* Engelmann, Joachim / Dorn, Günter: *Friedrich der Große und seine Generale*, Friedberg 1988.
* Paulig, F. R.: *Geschichte des Siebenjährigen Krieges. Ein Beitrag zur deutschen Geschichte der Jahre 1740 – 1763*, Starnberg 1988 (Nachdr. d. Ausg. Frankfurt/Oder 1878).
* Rohdich, Walther: *Friedrich Faszination. 200 Tage aus seinem Leben*, Friedberg 1986 (Kapitel: Hans Carl von Winterfeldt).
* Schnitter, Helmut: *Hans Karl von Winterfeldt – "Generalstabschef" des Königs"*, in: Ders. (red.): *Gestalten um Friedrich den Großen. Biographische Skizzen*, Bd. 2, Reutlingen 1993, S. 6-16.

## Eksterne lenker
*
Tomelilla kommune

**Tomelilla kommune** er en kommune i Skåne län i landskapet Skåne i Sverige. Kommunens administrasjonssenter ligger i Tomelilla.

Tomelilla kommune ligger på Österlen og grenser til Simrishamn, Kristianstad, Hörby, Sjöbo og Ystads kommune.

## Tettsteder
Tomelilla kommune har fem tettsteder. I tabellen oppgis antall innbyggere per 31. desember 2010.

## Kulturliv
I Tomelilla kommune finnes flere gallerier og kunstnere med egne atelier. I administrasjonssenteret Tomelilla ligger *Tomelilla Konsthall* med en bildekunstskole for barn og ungdom, og Tomelilla Jazzarkiv for eldre ungdom. *[[Christinehof|Christinehofs slott]]* i Andrarum nord for Tomelilla er velkjent for sine utendørskonserter med internasjonalt berømte artister og andre populære arrangementer. 

## Vennskapskommuner
Tomelilla kommune har vennskapskommuner i Norge, Danmark og Finland.

*   Nordre Land, Norge
*  Rantasalmi, Finland
*  Præstø, Danmark

## Referanser


## Eksterne lenker
*
Kij

**Kij-øya** (russisk: *Кий-остров*) er ei øy i Onegabukta i Kvitsjøen, 8 km fra kysten og 15 km fra byen Onega.  

Den er 2 kilometer lang, fra nordvest til sørøst, mens bredden varierer fra 200 til 800 meter. Landskapet består av brede sandstrender, granskog rik på bær, og store steiner. 

Kij-øya er kjent for Krestnyjklosteret, med dets spesielle historie og arkitekturhistorisk bemerkelsesverdig interessante bygninger. Tusenvis av turister besøker øya hvert år.

## Historie
I 1632 forsøkte den fremtidige patriark Nikon å rømme fra Solovki til Kozjeozero-klosteret i sør. Som Nikon senere erindret, brøt en storm løs og livet hans var i fare. Munken begynte å be til det hellige kors, og snart ble båten hans kastet i land på Kij-øya, hvor han reiste et trekors for å takke himmelen. 

Tjue år senere dro han fra Novgorod til Solovki for å hente relikviene til metropolit Filip til Moskva. Underveis besøkte han Kij-øya og var tilfreds over å se at trekorset hans fremdeles stod oppreis. Da han ble patriark et år senere beordret Nikon at det skulle etableres et kloster på stedet. Kirken ble dedikert til Det sanne kors i 1656.

Under Nikon's overoppsyn ble *Kij-ostrovskij Krestnyj Monastyr* (russisk: *Кий-островский Крестный монастырь*) et av regionens rikeste klostre. Patriarken sendte munkene et enormt kors av sypress, bestilt av han i Palestina som «en eksakt kopi av Det sanne kors» og overdådig dekorert med juveler. I 1660 besøkte han klosteret for siste gang, og bodde der i et år. Det antas at den egensindige patriarken personlig valgte beliggenheten til og designet de fleste bygningene for å passe sin egen smak. Den var for hans eget bruk at det ble bygget et enkelt korloft inne i katedralen. En stor del av klosterets bygninger, inkludert katedralen, ble konstruert av lokal granitt, for å være i harmoni med de steinete omgivelsene. Etter Nikon's fall forfalt klosterbygningene og dets eiendommer ble ekspropriert. Den britiske Royal Navy plyndret øya under krimkrigen, den 9. juli 1854. Året etter ble den ødelagt av brann men Den hellige synode bestemte seg for å restaurere komplekset. Kommunistene oppløste klosteret i 1922.

## Bygninger
Granitthøydene på øya krones av den firesøylede Korskatedralen, dedikert i Nikon's tilstedeværelse 4. september 1661. Dens monumentale proporsjoner er bevisst arkaiske, men den samlede effekten er uvanlig luftig og lys for tradisjonell russisk arkitektur. Det var tidligere tre kupler, men bare den midterste er igjen. Andre bygninger fra Nikon's periode er kapellet over brønnen (1661), den toetasjes Jomfrufødselskirken (1689), den stygt skadede Allehelgenskirken (1661), og diverse andre bygninger.

## Referanser


## Eksterne lenker
* 
* Fotografier
* Fotografier 2007
* Arkitektoniske monumenter i det nordlige Russland (russisk)
Stade Omnisports

**Stade Omnisports** er et flerbruksstadion i Yaoundé i Kamerun. Det blir brukt mest til fotballkamper, men brukes også en del til friidrett. Stadionet har 38&nbsp;720 seter og ble bygget i 1972. Canon Yaoundé og Tonnerre Yaoundé spiller sine hjemmekamper her.

## Eksterne lenker
* Photo  at worldstadiums.com 
* Photos at fussballtempel.net
Åstorp kommune

**Åstorp kommune** er en kommune i Skåne län i landskapet Skåne i Sverige. Kommunens administrasjonssenter ligger i Åstorp. Åstorp grenser til Helsingborg, Ängelholm, Klippan, Bjuv og Svalöv kommuner.

Av severdigheter ses blant annet Tommarps kungsgård.

## Tettsteder
Åstorp kommune har tre tettsteder. I tabellen oppgis antall innbyggere per 31. desember 2010.

**Noter:**
* - Den delen  av Åstorp som ligger i Åstorp kommune. En mindre del ligger i Ängelholm kommune.

## Referanser


## Eksterne lenker
*
Ystad kommune

**Ystad kommune** er en kommune i Skåne län i landskapet Skåne i Sverige. Kommunens administrasjonssenter ligger i Ystad.

## Tettsteder
Ystad kommune har ni tettsteder. I tabellen oppgis antall innbyggere per 31. desember 2010.

## Vennskapsbyer
Ystad kommune har 2 vennskapsbyer:
*  Druskininkai, Litauen
*  Świnoujście, Polen

Frem til 2008 var også Haugesund blant vennskapsbyene.

## Referanser


## Eksterne lenker
*
The Tatler

***The Tatler*** var et engelsk tidsskrift, grunnlagt i 1709 av iren Richard Steele. Det må ikke forveksles med dagens high-society-magasin *[[Tatler]]*.

Steeles tanke med tidsskriftet var å gi et bilde av den offentlige samtalen som foregikk på Londons kaffehus. I utgangspunktet skulle *The Tatler* ikke være et politisk tidsskrift; politikken ville Steele overlate til avisene. For å sikre full dekning av den offentlige sladderen ble reportere utplassert på flere av byens mest populære kaffehus, som White's, Will's og St. James's. Innholdet i bladet spente over alt fra reine sladderhistorier til moralske tanker omkring tidens spørsmål; det siste særlig ivaretatt av Steeles venn og medutgiver Joseph Addison. I det store og hele var magasinet holdt i en uhøytidelig og ironisk tone.

Den første tida kom *The Tatler* ut med tre nummer i uka. Magasinet fikk en kort levetid; siste nummer ble utgitt i januar 1711. En samleutgave ble utgitt i 1710-11 under tittelen *The Lucubrations of Isaac Bickerstaff, Esq.*.

Tre måneder etter at *The Tatler* begynte å komme ut ble en kvinneversjon (*Female Tatler*) lansert av Mary Delariviere Manley. Dette magasinet gikk inn etter trekvart år.
Skanfil

**Skanfil Auksjoner AS** er et norsk auksjonshus. Hovedkontoret er i Haugesund, med avdelinger i Oslo, Bergen, Sarpsborg og Trondheim, samt  Fredensborg  i Danmark. Selskapet har i hovedsak nettauksjoner med ting til de aller fleste samlerområder. Hovedområdet er frimerker, men de har i de senere år hatt en oppgang i omsetningen av mynter og sedler, samt diverse andre samleområder.

Selskapet ble etablert i 1976 av Magne Hogneland. Auksjonsvirksomheten ble i 1985 skilt ut i et eget datterselskap, Skanfil Auksjoner AS.

I 2013 var Skanfil Auksjoner AS salgssted for den til da dyreste seddel omsatt på offentlig auksjon i Norge, en 500 Gulden 1816 fra Østerrike.

## Referanser


## Eksterne lenker
* Skanfils hjemmeside
Nibe kommune

**Nibe kommune** var i årene 1970–2006 en egen kommune i tidligere Nordjyllands amt i Danmark, ved Limfjorden. Det er rike landbruksområder med næringsmiddelindustri omkring Nibe. 

I forbindelse med kommunalreformen i 2007 ble Nibe, Hals kommune og Sejlflod kommune slått sammen med Aalborg kommune i Region Nordjylland.

Middelalderbyen Nibe er eneste større tettsted i den tidligere kommunen, mens Sebbersund er en mindre tettsted med lange historiske røtter fra jernalderen.

## Borgermestre
* Jens Østergaard Madsen (V) 1998–2006
* Elin Møller (S) 1994–1997
* Helge Bundgaard Nielsen (V) 1986–1993
* Egon Rokkedahl (V) 1970–1985

## Referanser
Hasslö

**Hasslö** er et tettsted og en øy i Karlskrona kommune i Blekinge län i Sverige. I 2010 hadde tettstedet  innbyggere.

Hasslö er en gammel fiskerkommune med fiskehavnene Hallarna og Garpen. Det er også et lite, tidligere marineverft i Garpen, nå reparasjonsverksted for mindre fartøyer.

Hasslö har om lag 1&nbsp;600 fastboende, og ytterligere 1&nbsp;000 besøkende i sommermånedene. Øyen kalles ofte «Lille Hawaii» på grunn av klimaet og den store badeturismen fra Sverige, Tyskland og Danmark. Hasslö har bro til fastlandet og har utviklet seg til en pendlerforstad til Karlskrona. Likevel oppleves fraflytning, og mange av husene er idag sommerhus for hovedsakelig svenske hytteeiere.

Den svenske sosialdemokratiske dikteren og agitatoren Fabian Månsson (1872–1938) var født og oppvokst på Hasslö, og en statue av ham er reist i sentrum. Hasslö har egen kirke og en årlig festival, *Hasslödoppet*, med sirkus og musikkopptredener av tidvis kjente svenske band.

## Referanser
Broby (Sverige)

**Broby** er et tettsted i Skåne län i landskapet Skåne i Sverige. Det er Östra Göinge kommunes administrasjonssenter. I 2010 hadde tettstedet  innbyggere.

## Referanser
Gabrielle Kielland

**Gabrielle Solem Kielland** (født 27. april 1945 i Oslo) er utdannet ved SHKS i perioden 1962–66. I tillegg til å arbeide med litografi og monotypi jobber hun mye med kull og akryl på lerret.

Kielland sammen med sønnen Nikolai Berg var årets Peer Gynt-kunstnere i 2011, med utstilling i Peer Gynt-huset på Vinstra.

## Referanser


## Eksterne lenker
* gd.no 4. august 2011. *Opna Peer Gynt-utstillinga*.  Besøkt 25. mars 2012.
Østre gravlund

**Østre gravlund**, Tvetenveien 7, ligger mellom Helsfyr, Teisen og Bryn i Oslo over et areal på 124 dekar. Gravlunden ble innviet i 1895 etter at kommunen overtok Helsfyr gård i 1892 og gravlunden er anlagt på dennes jorder. Gravlunden er utvidet flere ganger, særlig på 1920- og 1930-tallet. Hovedankomst er fra Tvetenveien, men det er også en port i gjerdet fra Østensjøveien og tre fra Strømsveien.

I 1894 ble det oppført et lite kapell, ved en ombygging ble det bygget på et hvelvet tak og en apsis og i 1946 ble fondveggen dekortert med fresker av Herman Willoch. Kapellet ble revet i 1961, men klokketårnet ble stående. Samme år ble *Østre krematorium* innviet med to kapeller. *Store kapell* har dekorasjoner av Sigurd Winge og *Lille kapell* har mosaikk av Kåre Jonsborg. Krematoriet opphørte i 2009.

Det er etablert en minnelund sentralt på gravplassen. Ved inngangen henger en plate i treramme med følgende tekst: «Minnelunden er et gravfelt der den enkelte grav er uuten minnesmerke. Fang et minne - kjenn et savn, hver for oss har sorgen navn». Bronsestatuen, «Liggende kvinne», av den tyske arkitekten og billedhuggeren Ulfert Janssen står i minnelundens nordøstre hjørne. På minnelundens vestre side er det opprettet en barneminnelund.

I 1912 ble 11 dekar skilt ut som gravplass for Det mosaiske trossamfunn i gravlundens sørøstre del.

## Se også
* Liste over gravlunder i Oslo

## Litteratur
* 

## Eksterne lenker
*  Gravferdsetaten i Oslo kommune
*  Gravsøk i Oslo kommune 
*  PDF-kart over gravlunden
*
Jan B. Jansen

**Jan Birger Jansen** (1898–1984) var en prisbelønt norsk anatom og hjerneforsker.

Etter examen artium i hjembyen 1917 og cand.med. fra Det Kongelige Frederiks Universitet 1924 ble Jansen rekruttert til Anatomisk institutt ved Universitetet i Oslo av professor Kristian Emil Schreiner. Da han i 1925 ble ansatt som prosektor ved instituttet, videreførte han de nevroanatomiske studiene til professor Gustav Adolph Guldberg.

Under studieopphold i Chicago, ved et av tidas mest avanserte anatomiske laboratorier, lærte han seg moderne nevrohistologi. Oppholdet i Chicago og videre studier i Nederland og Tyskland inspirerte han til å begynne arbeidet med å opprette et nevrofysiologisk laboratorium da han kom tilbake til Oslo i 1929. Det såkalte hjernelaboratoriet ved Anatomisk institutt sto ferdig i 1939, delvis finansiert av Rockefeller Foundation i USA.
Han var professor der 1945-66, etterfulgt av Fred Walberg.
Gjennom rekruttering av dyktige, yngre forskere sørget Jansen for at hjernelaboratoriet ved Anatomisk institutt gjennom flere tiår var et av de ledende i verden på sitt felt. Sammen med sin elev Alf Brodal regnes han som grunnleggeren av det som internasjonalt skulle bli kjent som Osloskolen i nevroanatomi.

Hans sønn Jan K. S. Jansen (1931–2011) ble også prisbelønt fysiolog.
## Verv og utmerkelser
* Det Norske Videnskaps-Akademi, innvalgt og klasseformann
* Fridtjof Nansens belønning for fremragende forskning 1955
* St. Olavs Orden
* æresdoktor ved universitetene i Kiel, Leiden og Århus.
## Referanser
Jönköping lufthavn

**Jönköping lufthavn** (IATA: **JKG**, ICAO: **ESGJ**) er en flyplass som ligger 8&nbsp;km utenfor Jönköping i Sverige.

## Selskaper og reisemål
Alle regulære flyvninger er innstilte siden 2020. Det går charterfly til Sør-Europa.

## Eksterne lenker
* Official website